अभियान शुरू होने से पहले रेहड़ी संचालकों ने शुरू कर दी हड़ताल
नगरपालिका-प्रशासनका सोमवार को मुख्य सड़क से स्थाई अस्थाई अतिक्रमण हटाओ अभियान शुरू ही नहीं हुआ। शहर में अभियान से पहले ही फल-सब्जी रेहड़ी संचालकों ने हड़ताल कर दी और रेहड़ियां नहीं लगाई गई। अभियान शुरू नहीं होने से दुकानों के बाहर सामान रखा रहा तथा अभियान को लेकर लोगों में चर्चा बनी रही।
नगरपालिका-प्रशासन ने शहर की मुख्य सड़क एवं मुख्य पाइंटों से अतिक्रमण हटाने को लेकर सोमवार की तिथि निश्चित की थी। जिसमें लाउड स्पीकर से प्रचार-प्रसार कर अतिक्रमण हटाने के लिए अतिक्रमियों को पाबंद किया गया। लेकिन सोमवार को प्रशासन कार्यालय से बाहर ही नहीं निकला तथा रेहड़ी संचालकों को ही अतिक्रमी मानकर रेहड़ी नहीं लगने से कार्रवाई से बचता रहा। प्रशासन द्वारा अभियान शुरू नहीं करने से दुकानदारों ने दुकानों के आगे रखा सामान तथा होर्डिंग्स टीन-शेड नहीं हटाए। जिससे रेहड़ी संचालकों में रोष बना रहा कि प्रशासन द्वारा उनको निश्चित स्थान नहीं दिया जा रहा है तथा दुकानों के बाहर से अतिक्रमण हटाने की कार्रवाई से बच रहा है।
बहरोड़. कार्रवाई शुरू नहीं होने के कारण नहीं हटा सड़क पर रखा सामान।
hin_Deva hin_Deva hin_Deva hin_Deva